ব্রিক্‌স
২০১২ সালে, চীনের বর্তমান রাষ্ট্রপতি হু জিনতাও, ব্রিক্‌স রাষ্ট্রসমূহকে উন্নয়নশীল দেশের প্রবর্তক এবং বিশ্ব শান্তির জন্য একটি শক্তি হিসেবে বর্ণনা করেন। কিছু বিশ্লেষক গুরুত্বপূর্ণ অর্থনৈতিক অস্থায়িত্ব, জাতিসংঘ নিরাপত্তা পরিষদের সংস্কারের মাধ্যমে সদস্যদের মধ্যে মতবিরোধ, এবং ভারত ও স্থানিক বিষয়ে চীনের বিরোধ প্রসঙ্গে সঙ্ঘটির সম্ভাব্য ভাঙ্গন এবং দুর্বলতার দিকসমূহ তুলে ধরেছেন।
হু জিনতাও
হু জিনতাও তার কিংহুয়া বিশ্ববিদ্যালয়ের বান্ধবী লিউ ইয়ংকিংকে বিয়ে করেন। তাদের হু হাইফেং নামে একটি পুত্র ও হু হাইকিং নামে একটি কন্যা রয়েছে। এছাড়াও, হু জিনতাও চীনের প্রথম প্যারামাউন্ট লিডার যিনি কোন প্রকারের আঞ্চলিক টান ছাড়াই শুদ্ধ ভাষায় কথা বলেন। তিনি ব্যক্তিগত মহলে একজন সাবধানী ও আত্মসমালোচনাকারী মানুষ হিসেবে পরিচিত। জিনতাও তার পুরো রাজনৈতিক জীবনে কখনও গণমাধ্যমের সামনে কোন একান্ত সাক্ষাৎকার দেননি। ব্যক্তিগত জীবনে তার শখ ও পছন্দের মধ্যে রয়েছে টেবিল টেনিস এবং বল নাচ। বলা হয়ে থাকে, হু জিনতাও ফটোগ্রাফিক স্মৃতির অধিকারী, অর্থাৎ তিনি একবার কিছু পড়লে সেটি কখনও ভুলেন না। উল্লেখ্য তার এই বিশেষত্ব তাঁর বিদ্যালয় জীবনেই প্রকাশ পেয়েছিল।